
60 DR 30.10.2012 

 
Manalah selera kadang-kadang pegawai hendak pergi minum di kedai-kedai ini.  

Bukankah elok kalau kita buat gerai yang sedikit up-to-date mengikut gerai-gerai yang 
dibina di kawasan-kawasan bandar. Alangkah bersih, cantik dan comel dan memberi sewa 
yang agak murah kepada penduduk-penduduk  luar bandar untuk menjalankan perniagaan.  

Butiran 03200 – Skim Pembangunan Kesejahteraan Rakyat. Tuan Pengerusi, 
program ini sudah sekian lama dilaksanakan oleh Kementerian Kemajuan Luar Bandar dan 
Wilayah dan saya percaya banyak program-program yang telah berjaya dan banyak juga 
yang tidak berjaya. Jadi, banyak juga yang kita lihat rumah-rumah PPRT yang dibangunkan 
kepada mereka dan diberikan secara percuma kepada mereka tetapi tidak disediakan 
projek-projek ekonomi yang boleh menguntungkan kepada mereka. Akhirnya, mereka juga 
miskin. Boleh tinggal dalam rumah tetapi tidak boleh menjalankan kegiatan kerana tidak 
ada ruang yang boleh mereka laksanakan projek-projek ekonomi. Akhirnya, mereka minta 
supaya bil api dan bil air dibayar kepada mereka.  

Jadi, kementerian ini kita mencadangkan supaya memikirkan semula rumah-rumah 
PPRT yang dibina kerana mereka ini dapat memberikan ruang ataupun peluang pekerjaan 
yang boleh menjamin peningkatan ekonomi kepada keluarga miskin yang tinggal di rumah 
PPRT.  

Butiran 02300 – Jalan-Jalan Luar Bandar. Jadi, saya suka mencadangkan kepada 
kementerian yang sudah sekian lama, belum merdeka sehingga merdeka. Satu kampung.  
Hujung kampung, Kampung Pasir Raja. Satu kampung, hujung kampung, Kampung Ulu 
Tembeling. Mereka ini ada kaitan kekeluargaan. Jadi, tidak ada jalan yang boleh dilalui 
dengan kenderaan sama ada motosikal ataupun kenderaan beroda empat. Jadi, saya 
mencadangkan walaupun sudah ada cadangan untuk membina jalan ini dan katanya kos 
terlalu tinggi. Saya suka memberi pandangan.  

Kita gunakan kos yang paling murah untuk peringkat permulaan. Jalan-jalan batu, 
gunakan projek bersama dengan Angkatan Tentera Malaysia, Program Jiwa Murni. 
Mungkin kosnya lebih murah dan kita gabungkan antara penduduk hujung kampung hulu ini 
supaya mereka boleh mengakrabkan lagi hubungan mereka daripada mereka berjalan kaki. 
Bukan tidak ada program di kampung mereka. Sejak dari kemerdekaan, Kampung Hulu 
Tembeling ada programnya, orang di Kampung Pasir Raja menyeberang selama tiga hari 
dua malam berjalan di dalam hutan dan penduduk Kampung Pasir Raja juga demikian.  
Jadi, eloklah dengan pembangunan negara kita ini memberikan kesejahteraan kehidupan di 
antara keluarga selain daripada kita menjana kekuatan ekonomi pelancongan kepada 
kampung-kampung mereka ini.   

Jadi, itu sahaja Tuan Pengerusi. Saya pohon mencadangkan.  

Tuan Pengerusi [Datuk Dr. Wan Junaidi bin Tuanku Jaafar]: Ya, Yang 
Berhormat Kuala Kedah.   

 

4.29 ptg.  

Tuan Ahmad Kasim [Kuala Kedah]:  Terima kasih Tuan Pengerusi.  

Tuan Pengerusi [Datuk Dr. Wan Junaidi bin Tuanku Jaafar]:  Saya hendak bagi 
Yang Berhormat Bakri tadi sebenarnya. Akan tetapi Yang Berhormat Bakri duduk.   

Tuan Ahmad Kasim [Kuala Kedah]: Terima kasih Tuan Pengerusi. Satu sahaja 
isunya. Butiran 070000 – Lembaga Kemajuan Wilayah Kedah (KEDA) dengan peruntukkan 
sebanyak RM26 juta. Cuma Yang Berhormat Timbalan Menteri Kemajuan Luar Bandar dan 
Wilayah, Laporan Audit menunjukkan bahawa prestasi KEDA ini sangat-sangat tidak 
memuaskan. Sangat-sangat tidak memuaskan.  

Ia menunjukkan bahawa prestasi perbelanjaan yang paling tidak memuaskan ialah 
Projek Agropolitan Sik di mana sejumlah RM1.94 juta iaitu 9.5 peratus sahaja dibelanjakan 
sedangkan peruntukan sebanyak RM14.31 juta.   Jadi, KEDA ini selepas beralihnya teraju 
kerajaan pada tahun 2008, ada sedikit konflik dengan kerajaan negeri. Sedangkan apabila 
saya mengadakan perbincangan dengan Yang Berhormat Menteri Besar, dia memberikan 
pandangan bahawa tidak ada salahnya supaya KEDA ini terus beroperasi dengan hasrat 
bekerjasama dengan kerajaan negeri.   

 



Manalah selera kadang-kadang pegawai hendak pergi minum di kedai-kedai ini. Bukankah elok kalau kita buat gerai yang sedikit up-to-date mengikut gerai-gerai yang dibina di kawasan-kawasan bandar. Alangkah bersih, cantik dan comel dan memberi sewa yang agak murah kepada penduduk-penduduk luar bandar untuk menjalankan perniagaan. Butiran 03200- Skim Pembangunan Kesejahteraan Rakyat. Tuan Pengerusi, program ini sudah sekian lama dilaksanakan oleh Kementerian Kemajuan Luar Bandar dan Wilayah dan saya percaya banyak program-program yang telah berjaya dan banyak juga yang tidak berjaya. Jadi, banyak juga yang kita lihat rumah-rumah PPRT yang dibangunkan kepada mereka dan diberikan secara percuma kepada mereka tetapi tidak disediakan projek-projek ekonomi yang boleh menguntungkan kepada mereka. Akhirnya, mereka juga miskin. Boleh tinggal dalam rumah tetapi tidak boleh menjalankan kegiatan kerana tidak ada ruang yang boleh mereka laksanakan projek-projek ekonomi. Akhirnya, mereka minta supaya bil api dan bil air dibayar kepada mereka. Jadi, kementerian ini kita mencadangkan supaya memikirkan semula rumah-rumah PPRT yang dibina kerana mereka ini dapat memberikan ruang ataupun peluang pekerjaan yang boleh menjamin peningkatan ekonomi kepada keluarga miskin yang tinggal di rumah PPRT. Butiran 02300- Jalan-Jalan Luar Bandar. Jadi, saya suka mencadangkan kepada kementerian yang sudah sekian lama, belum merdeka sehingga merdeka. Satu kampung. Hujung kampung, Kampung Pasir Raja. Satu kampung, hujung kampung, Kampung Ulu Tembeling. Mereka ini ada kaitan kekeluargaan. Jadi, tidak ada jalan yang boleh dilalui dengan kenderaan sama ada motosikal ataupun kenderaan beroda empat. Jadi, saya mencadangkan walaupun sudah ada cadangan untuk membina jalan ini dan katanya kos terlalu tinggi. Saya suka memberi pandangan. Kita gunakan kos yang paling murah untuk peringkat permulaan. Jalan-jalan batu, gunakan projek bersama dengan Angkatan Tentera Malaysia, Program Jiwa Murni. Mungkin kosnya lebih murah dan kita gabungkan antara penduduk hujung kampung hulu ini supaya mereka boleh mengakrabkan lagi hubungan mereka daripada mereka berjalan kaki. Bukan tidak ada program di kampung mereka. Sejak dari kemerdekaan, Kampung Hulu Tembeling ada programnya, orang di Kampung Pasir Raja menyeberang selama tiga hari dua malam berjalan di dalam hutan dan penduduk Kampung Pasir Raja juga demikian. Jadi, eloklah dengan pembangunan negara kita ini memberikan kesejahteraan kehidupan di antara keluarga selain daripada kita menjana kekuatan ekonomi pelancongan kepada kampung-kampung mereka ini. Jadi, itu sahaja Tuan Pengerusi. Saya pohon mencadangkan. Tuan Pengerusi [Datuk Dr. Wan Junaidi bin Tuanku Jaafar]: Ya, Yang Berhormat Kuala Kedah. 4.29 ptg. Tuan Ahmad Kasim [Kuala Kedah]: Terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Saya hendak bagi Yang Berhormat Bakri tadi sebenarnya. Akan tetapi Yang Berhormat Bakri duduk. Tuan Ahmad Kasim [Kuala Kedah]: Terima kasih Tuan Pengerusi. Satu sahaja isunya. Butiran 070000- Lembaga Kemajuan Wilayah Kedah (KEDA) dengan peruntukkan sebanyak RM26 juta. Cuma Yang Berhormat Timbalan Menteri Kemajuan Luar Bandar dan Wilayah, Laporan Audit menunjukkan bahawa prestasi KEDA ini sangat-sangat tidak memuaskan. Sangat-sangat tidak memuaskan. Ia menunjukkan bahawa prestasi perbelanjaan yang paling tidak memuaskan ialah Projek Agropolitan Sik di mana sejumlah RM1.94 juta iaitu 9.5 peratus sahaja dibelanjakan sedangkan peruntukan sebanyak RM14.31 juta. Jadi, KEDA ini selepas beralihnya teraju kerajaan pada tahun 2008, ada sedikit konflik dengan kerajaan negeri. Sedangkan apabila saya mengadakan perbincangan dengan Yang Berhormat Menteri Besar, dia memberikan pandangan bahawa tidak ada salahnya supaya KEDA ini terus beroperasi dengan hasrat bekerjasama dengan kerajaan negeri.